Miks ei tohi meigiga trenni minna?
Et trenni tehes keha higistab, ei ole meigiga sinna minek hea mõte. Seda seetõttu, et higi pühkides hõõrub inimene meigi laiali ning hõõrub selle ka pooridesse, see aga süvendab aknet ning isegi nahapõletiku teket, kirjutab Time.
Sestap oleks mõistlik trenni minna puhta näonahaga. Või kui trenn toimub päikesepaistelise ilmaga suvel õues, siis peaks nägu olema kaitstud veekindla päikesekreemiga.
Kui aga ilma meigita trennis kuidagi ei saa, tuleks see kohe pärast treeningut maha võtta.